Oficialusis leidinys L 072 , 18/03/1999 p. 0002 - 0005



Tarybos Reglamentas (EB) Nr. 574/1999 1999 m. kovo 12 d. nustatantis trečiąsias šalis, kurių piliečiai privalo turėti vizas, kirsdami išorines valstybių narių sienas EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 100c straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], (1) kadangi Sutarties 100c straipsnis reikalauja, kad Taryba nustatytų trečiąsias šalis, kurių piliečiai privalo turėti vizas, kirsdami išorines valstybių narių sienas; (2) kadangi bendro sąrašo, pridėto prie šio reglamento, parengimas yra svarbus žingsnis derinant vizų politiką; kadangi ypač Sutarties 7a straipsnio antroji pastraipa nustato, kad vidaus rinka turi apimti vidaus sienų neturinčią teritoriją, kurioje yra užtikrinamas laisvas, inter alia, asmenų judėjimas remiantis šia Sutartimi; kadangi kiti vizų politikos derinimo aspektai, įskaitant ir vizų išdavimo sąlygas nustatomi atitinkamoje sistemoje; (3) kadangi sudarinėjant minėtą bendrąjį sąrašą, pirmiausiai turi būti atkreiptas dėmesys į nelegalią imigraciją ir grėsmę, kylančią saugumui; kadangi, taip pat turi reikšmės valstybių narių tarptautiniai santykiai su trečiosiomis šalimis; (4) kadangi principas, kad valstybė narė negali reikalauti vizos iš asmens, ketinančio kirsti jos išorinę sieną, jeigu šis asmuo turi kitos valstybės narės išduotą vizą, atitinka suderintas sąlygas, reglamentuojančias vizų išdavimą, ir galioja visoje Bendrijoje arba jeigu šis asmuo turi atitinkamą valstybės narės išduotą leidimą, tai nustatoma atitinkamoje sistemoje; (5) kadangi šis reglamentas neturėtų kliudyti valstybei narei nuspręsti, kokiomis sąlygomis teisėtai jos teritorijoje gyvenantys trečiųjų valstybių piliečiai gali į ją sugrįžti po to, kai buvo išvykę iš Europos Sąjungos valstybių narių teritorijos, nepasibaigus jų leidimų galiojimo terminui; (6) kadangi, ypatingais atvejais netaikant vizų režimo, kai reikalavimai vizai iš principo numatyti, valstybės narės, laikantis tarptautinės ar paprotinės teisės, gali netaikyti vizų režimo tam tikrų kategorijų asmenims; (7) kadangi nacionalinės teisės normos dėl asmenų be pilietybės, pripažintų pabėgėlių ir asmenų, pateikusių pasus ar kelionės dokumentus išduotus teritorinio vieneto ar teritorinės valdžios, kurių, kaip valstybės, nėra pripažinusios visos valstybės narės, valstybės narės gali nuspręsti dėl vizų režimo šiai asmenų grupei, nepriklausomai nuo to, ar šis teritorinis vienetas ar valdžia yra minėtame bendrame sąraše; (8) kadangi kai nauji subjektai įrašomi į šį sąrašą, būtina atsižvelgti į diplomatines implikacijas ir šiuo klausimu priimtas Europos Sąjungos gaires; kadangi visais atvejais trečiosios šalies įtraukimas į bendrąjį sąrašą visiškai nepažeidžia jos tarptautinio statuso; (9) kadangi trečiųjų šalių, kurių piliečiai, kirsdami išorines valstybių narių sienas, privalo turėti vizas, nustatymas turėtų būti laipsniškas; kadangi valstybės narės stengsis nuolat derinti savo vizų politiką atsižvelgdamos į bendrame sąraše nesančias trečiąsias šalis; kadangi šios nuostatos, kaip numatyta Sutarties 7a straipsnyje, neturi kliudyti įgyvendinant laisvą asmenų judėjimą, kadangi Komisija turi parengti pažangos ataskaitą apie (vizų politikos) derinimą 2001 m. pirmoje pusėje; (10) kadangi, siekiant užtikrinti atvirą sistemos administravimą ir susijusių asmenų informavimą, valstybės narės turėtų informuoti viena kitą ir Komisiją apie priemones, kurių jos ėmėsi pagal šį reglamentą; kadangi dėl tų pačių priežasčių ši informacija turi būti skelbiama Europos Bendrijų oficialiajame leidinyje, PRIĖMĖ ŠĮ REGLAMENTĄ: 1 straipsnis 1. Priede išvardytų trečiųjų šalių piliečiai, kirsdami valstybių narių išorines sienas, privalo turėti vizą. 2. Šalių, kurios anksčiau buvo valstybių, įtrauktų į bendrą sąrašą, dalimi, piliečiams yra taikomos 1 dalies sąlygos, nebent Taryba, taikydama atitinkama Sutarties nuostata numatytą procedūrą, nuspręstų kitaip, arba tol, kol ji nuspręs kitaip. 2 straipsnis 1. Valstybės narės nustato vizų režimą trečiųjų šalių, nesančių bendrame sąraše, piliečiams. 2. Valstybės narės nustato vizų režimą asmenims be pilietybės ir pripažintiems pabėgėliams. 3. Valstybės narės nustato vizų režimą asmenims, pateikusiems pasus ar kelionės dokumentus, išduotus teritorinio vieneto ar teritorinės valdžios, kurių, kaip valstybės, nepripažįsta visos valstybės narės, jeigu šis teritorinis vienetas ar teritorinė valdžia nėra minėtame bendrame sąraše. 4. Per 10 darbo dienų nuo šio reglamento įsigaliojimo valstybės narės informuoja viena kitą ir Komisiją apie priemones, kurių jos ėmėsi pagal 1, 2 ir 3 dalis. Apie bet kokias priemones, kurių buvo imtasi pagal 1 dalį, taip pat pranešama per penkias darbo dienas. Norėdama informuoti Komisija skelbia apie praneštas pagal šią dalį priemones ir jas atnaujina Europos Bendrijų oficialiajame leidinyje. 3 straipsnis Per pirmąjį 2001 m. pusmetį Komisija, atsižvelgdama į nesančias bendrame sąraše šalis, parengs pažangos ataskaitą apie valstybių narių vizų politikos derinimą, ir, prireikus, pateiks Tarybai pasiūlymus dėl tolesnių priemonių, reikalingų Sutartyje nustatytam derinimo tikslui pasiekti. 4 straipsnis 1. Valstybė narė gali netaikyti vizų režimo trečiųjų šalių piliečiams, kuriems taikomas vizų režimas remiantis 1 straipsnio 1 ir 2 dalimis. Tai ypač taikoma civilinių orlaivių ir laivų įguloms, lėktuvų įguloms ir avariniais arba pagalbos reisais vykstantiems pagalbininkams ir kitiems gelbėtojams nelaimės ar avarijos atveju, diplomatinių, tarnybinių ir kitų oficialių pasų turėtojams. 2. 2 straipsnio 4 dalis taikoma mutatis mutandis. 5 straipsnis Pagal šį reglamentą "viza" – tai valstybės narės išduotas leidimas arba jos priimtas sprendimas, reikalingas įvažiuoti į jos teritoriją: - turint tikslą būti toje valstybėje narėje arba keliose valstybėse narėse iš viso ne ilgiau kaip tris mėnesius, - vykstant tranzitu per tos valstybės narės arba kelių valstybių narių teritoriją, išskyrus tranzitą per tarptautines oro uostų zonas bei pervažiavimą tarp oro uostų valstybėse narėse. 6 straipsnis Šis reglamentas nepažeidžia bet kokio tolesnio derinimo tarp atskirų valstybių narių, atsižvelgiant į bendrą sąrašą, nustatantį trečiąsias šalis, kurių piliečiai privalo turėti vizas, kirsdami jų išorines sienas. 7 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, 1999 m. kovo 12 d. Tarybos vardu Pirmininkas O. Schily [1] OL C 11, 1994 1 15, p. 15. [2] OL C 128 1994 5 9, p. 350. Europos Parlamento nuomonė, pateikta 1999 m. vasario 10 d. (dar nepaskelbta Oficialiajame leidinyje). -------------------------------------------------- PRIEDAS BENDRAS SĄRAŠAS, NURODYTAS 1 STRAIPSNYJE 1. VALSTYBĖS Afganistanas Albanija Alžyras Angola Armėnija Azerbaidžanas Bahreinas Bangladešas Baltarusija Beninas Butanas Bulgarija Burkina Fasas Birma/Mianmaras Burundis Kambodža Kamerūnas Žaliojo Kyšulio Salos Centrinės Afrikos Respublika Čadas Kinija Komorai Kongas Dramblio Kaulo Krantas Kuba Kongo Demokratinė Respublika Džibutis Dominikos Respublika Egiptas Pusiaujo Gvinėja Eritrėja Etiopija Jugoslavijos Federacinė Respublika (Serbija ir Juodkalnija) | Fidžis Buvusioji Jugoslavijos Respublika Makedonija Gabonas Gambija Gruzija Gana Gvinėja Bisau Gvinėja Gajana Haitis Indija Indonezija Iranas Irakas Jordanija Kazachstanas Kirgizija Kuveitas Laosas Libanas Liberija Libija Madagaskaras Maldyvai Malis Mauritanija Mauricijus Moldova Mongolija Marokas Mozambikas Nepalas Nigeris | Nigerija Šiaurės KorėjaOmanas Pakistanas Papua Naujoji Gvinėja Peru Filipinai Kataras Rumunija Rusija Ruanda San Tomė ir Prinsipė Saudo Arabija Senegalas Siera Leonė Somalis Šri Lanka Sudanas Surinamas Sirija Tadžikija Tanzanija Tailandas Togas Tunisas Turkija Turkmėnija Uganda Ukraina Jungtiniai Arabų Emyratai Uzbekija Vietnamas Jemenas Zambija | 2. TERITORINIAI VIENETAI IR VALDŽIOS, VISŲ VALSTYBIŲ NARIŲ NEPRIPAŽINTI KAIP VALSTYBĖS Taivanis --------------------------------------------------